open-index/open-wikipedia-markdown huggingface dataset:
আমেরিকা ইসলামী ঐতিহ্য জাদুঘর

**আমেরিকা ইসলামী ঐতিহ্য জাদুঘর** হল মার্কিন যুক্তরাষ্ট্রের ওয়াশিংটন, ডিসিতে অবস্থিত একটি ইতিহাস জাদুঘর। এটি একটি অলাভজনক সংস্থা। এখানে ১৬শ শতাব্দী থেকে ২১শ শতাব্দী পর্যন্ত বিভিন্ন ইসলামি নিদর্শন, ছবি এবং গল্প প্রদর্শিত হয়।  জাদুঘর হওয়ার আগে এটি  একটি ভ্রাম্যমাণ প্রদর্শনী ছিল। এটির নাম ছিল "কালেকশনস অ্যান্ড স্টোরিজ অফ আমেরিকান মুসলিমস" (সিএসএএম)। পরে এই ভ্রাম্যমাণ প্রদর্শনীটি ২০১১ সালের ৩০ এপ্রিল স্থায়ী জাদুঘরে রূপান্তরিত হয়  ২০২৪ সালে, নতুনভাবে নির্মিত একটি বহুমুখী ভবনের নিচতলায় জাদুঘরটি পুনরায় চালু হয়। এখানে আবাসন ও ভাড়ার জন্য অন্যান্য স্থানও রয়েছে।

## প্রতিষ্ঠানের ইতিহাস

### জাদুঘরের সামনে
১৯৯৬ সালে "কালেকশনস অ্যান্ড স্টোরিজ অফ আমেরিকান মুসলিমস, ইনকর্পোরেটেড" (সিএসএএম) প্রতিষ্ঠিত হয়। এরপরের বছরগুলোতে সিএসএএম আমেরিকার বিভিন্ন জায়গায় ভ্রমণ করে আমেরিকার মুসলিমদের ইতিহাস জনগণের সামনে তুলে ধরে। এর মধ্যে ডুসেবল মিউজিয়াম অফ আফ্রিকান আমেরিকান হিস্ট্রি, হার্ভার্ড বিশ্ববিদ্যালয়, হাওয়ার্ড বিশ্ববিদ্যালয়, ম্যালকম এক্স অ্যান্ড ড. বেটি শাবাজ মেমোরিয়াল অ্যান্ড এডুকেশনাল সেন্টার, রাটগার্স বিশ্ববিদ্যালয়, আনাকোস্টিয়া কমিউনিটি মিউজিয়াম, স্ট্যানফোর্ড বিশ্ববিদ্যালয়, ফ্লোরিডা বিশ্ববিদ্যালয়, ইলিনয় বিশ্ববিদ্যালয় শিকাগো, ইলিনয় বিশ্ববিদ্যালয় আরবানা-শ্যাম্পেইন, পিটসবার্গ বিশ্ববিদ্যালয় এবং যুক্তরাষ্ট্রের পররাষ্ট্র দপ্তরের আন্তর্জাতিক দর্শক নেতৃত্ব কর্মসূচি অনুষ্ঠানের আয়োজন করে। এই প্রদর্শনী কাতার এবং নাইজেরিয়ার মত দেশেও দেখানো হয়েছিল। ২০১১ সালের ৩০ এপ্রিল, ওয়াশিংটন, ডিসির প্রাক্তন ক্লারা মুহাম্মদ স্কুলে জাদুঘরটি জনসাধারণের জন্য খোলা হয়।

### পুনরায় উদ্বোধন
২০২৪ সালের ৮ মার্চ, আমেরিকার ইসলামিক হেরিটেজ মিউজিয়াম ক্লারা নামে একটি নতুন সাশ্রয়ী আবাসন স্থানে পুনরায় উদ্বোধন করে। এটি জাদুঘরের নতুন স্থায়ী ঠিকানা। এখানে ১১,০০০ বর্গফুট নতুন জায়গা রয়েছে। জাদুঘরের এই নতুন ঘর ২০২৪ সালের শীতে খোলার কথা রয়েছে। 

## জাদুঘরের বিষয়বস্তু
জাদুঘরের বেশিরভাগ বিষয়বস্তু বিভিন্ন প্যানেলে দেখানো হয়ে থাকে। এতে এস্তেভানিকো, ওমর ইবনে সাঈদ, হাজ্জি আলী, ইয়ারো মামউট এবং মোহাম্মদ আলেকজান্ডার রাসেল ওয়েবের মতো ব্যক্তিত্বদের গল্প রয়েছে। এটিতে আমেরিকার বিশেষ জাতিগত গোষ্ঠী এবং অভিবাসনের ধরন তুলে ধরে। যেমন  ১৯শ শতাব্দী থেকে বসনিয়ান মুসলিমদের অভিবাসনের ইতিহাস তুলে ধরা হয়েছে। নেশন অফ ইসলামের সম্পর্কে একটি বিস্তৃত অংশ আছে। এখানে পুরনো সংবাদপত্র, ছবি এবং অন্যান্য স্মৃতিচিহ্ন রয়েছে। জাদুঘরে ইসলামের সঙ্গে সম্পর্কিত কয়েকটি শহরের কথাও উল্লেখ আছে। যেমন মাহোমেট (ইলিনয়), মাহোমেট (টেক্সাস), মক্কা (ইন্ডিয়ানা) এবং এলকাডার (আইওয়া)।

### সময়সূচি
জাদুঘর মঙ্গলবার থেকে শনিবার সকাল ১০টা থেকে বিকেল ৫টা পর্যন্ত এবং রোববার দুপুর ১২টা থেকে বিকেল ৫টা পর্যন্ত খোলা থাকে। সোমবার এটি বন্ধ থাকে।

## তথ্যসূত্র

বিষয়শ্রেণী:ইসলামি জাদুঘর
বিষয়শ্রেণী:২০১১-এ প্রতিষ্ঠিত জাদুঘর
বিষয়শ্রেণী:ওয়াশিংটন, ডি.সি.-তে ইসলাম
বিষয়শ্রেণী:উইকিউপাত্তে স্থানাঙ্ক আছে
বিষয়শ্রেণী:উইকিউপাত্তে ওএসএম সম্পর্ক আইডি ছাড়া তথ্যছক মানচিত্রের কাঠামো
তুন্ডা

**তুন্ডা** () হলো কলম্বিয়া এবং ইকুয়েডরের প্রশান্ত মহাসাগরীয় উপকূলীয় অঞ্চলের একটি পৌরাণিক কাহিনি, বিশেষ করে আফ্রো-কলম্বিয়ান সম্প্রদায়ের চোকো বিভাগ-এ প্রচলিত একটি বিশ্বাস। এটি একটি রূপ পরিবর্তনকারী সত্তা সম্পর্কে বর্ণনা করে যে নারীর আকৃতি ধারণ করে এবং মানুষকে বনের মধ্যে নিয়ে যায় ও সেখানে আটকে রাখে।

তুন্ডাকে এমনভাবে বর্ণনা করা হয়েছে যে এটি নিজের আকৃতি পরিবর্তন করে কোনো প্রিয়জনের রূপ নিতে পারে, যেমন একটি শিশুর মায়ের আকৃতি যাতে সে তার শিকারকে বনের ভেতরে টেনে নিয়ে যেতে পারে এবং তাদের চিংড়ি (*কামারোনেস পেনেইদোস*) খাইয়ে বশীভূত রাখতে পারে। এই প্রতারণাকে বলা হয় *এনতুনডামিয়েন্তো* এবং এই অবস্থায় থাকা একজন ব্যক্তিকে *এনতুনডাদো(য়া)* বলা হয়।

তবে তার রূপান্তর ক্ষমতা অসম্পূর্ণ বলে বলা হয়। কারণ এই ডপেলগ্যাঞ্জার-সদৃশ সত্তার *[[মোলিনিয়ো (হুইস্ক)|মোলিনিয়ো]]* নামক কাঠের রান্নার উপকরণের মতো দেখতে একটি কাঠের পা থাকে, যেটি এটি সাধারণত চকলেট বা *[[আগুয়াপানেলা]]* মত গরম পানীয় নাড়তে ব্যবহৃত হয়। তবে, এই দানব অত্যন্ত ধূর্ত এবং তার শিকারদের কাছ থেকে এই ত্রুটিটি লুকিয়ে রাখতে সক্ষম। অন্য কাহিনিতে বলা হয় এটি গভীর জঙ্গলে কাজ করা কাঠুরে বা শিকারীদের কাছে এক সুন্দরী নারীর রূপে হাজির হয় এবং তাকে প্রলুব্ধ করার চেষ্টা করে। পরে, সে তার ভয়ঙ্কর প্রকৃতি প্রকাশ করে এবং তার শিকারের রক্ত চুষে খায় অথবা ভালুকের মতো হিংস্র প্রাণীর ন্যায় তাকে গ্রাস করে।

## এছাড়াও দেখুন
*সায়োনা
*পাতাসোলা
*হরিণ নারী
*সিহুয়ানাবা
*বাওভান শী
*লিনান শী
*হুলদ্রা
*সুকুয়ান্ট

## উৎস

## বহিঃসংযোগ

*লেইয়েন্ডা: লা তুন্দা দে এসমেরালদাস (ছবিসহ) 

বিষয়শ্রেণী:পৌরাণিক নরভোজী
বিষয়শ্রেণী:স্প্যানিশ-ভাষী দক্ষিণ আমেরিকার পৌরাণিক প্রাণী
বিষয়শ্রেণী:কলম্বিয়ার পৌরাণিক কাহিনি ও কিংবদন্তি
বিষয়শ্রেণী:দক্ষিণ আমেরিকার পৌরাণিক কাহিনি
বিষয়শ্রেণী:নারী পৌরাণিক প্রাণী
বিষয়শ্রেণী:বনের আত্মা
বিষয়শ্রেণী:রূপান্তরকারী প্রাণী
বিষয়শ্রেণী:ইকুয়েডরের কিংবদন্তি
বিষয়শ্রেণী:জনশ্রুত জীব
স্কুয়াসক

**স্কুয়াসক** (উচ্চারণ: ) লম্বার্ডি অঞ্চলের লোককথায় বর্ণিত একটি পৌরাণিক সত্তা।

এটি ছোট, লোমশ, হালকা বাদামি বর্ণের এবং কাঠবিড়ালির মতো দেখতে তবে লেজ নেই। তবে এর মুখ মানবসদৃশ।

এর স্বভাব কিছুটা অশুভ আত্মার (যেমন বুগিম্যান বা ব্ল্যাকম্যান) এবং কিছুটা এলফ বা ইম্প এর মতো। এদের দুই ধরনের পাওয়া যায়। প্রথম ধরনের স্কুয়াসককে শিশুদের ভয় দেখাতে ডাকা হয়। তবে দ্বিতীয় ধরনের মতো এটি মানুষের, বিশেষত তরুণী মেয়েদের সাথে মজার কৌতুক করতে ভালোবাসে।

## আরও দেখুন
 
* গবলিন
* গ্রেমলিন
* ইম্প
* কাল্লিকান্তজারোস
* কাপ্পা
* লিংকন ইম্প
* ম্যান্ড্রাগোরা (দানব)
* পাক

## তথ্যসূত্র

বিষয়শ্রেণী:ইতালীয় পৌরাণিক প্রাণী
বিষয়শ্রেণী:ভয় দেখানোর চরিত্র
বিষয়শ্রেণী:মানব সংস্কৃতিতে কাঠবিড়ালি
বিষয়শ্রেণী:এলফ
বিষয়শ্রেণী:ইম্প
স্কিটালিস

**স্কিটালিস** অথবা *স্কাইটেল* একটি পৌরাণিক সাপ। এটি মধ্যযুগীয় বেস্টিয়ারি যেমন অ্যাবারডিন বেস্টিয়ারি তে উল্লেখিত হয়েছে। ধারণা করা হতো যে এর পিঠে এত চমৎকার চিহ্ন রয়েছে যে এর চেহারা দেখলেই দর্শক হতবাক হয়ে যেত। ফলে তারা ধীরগতির হয়ে পড়ত এবং ধরা পড়ার ঝুঁকি বাড়ত। এটি এতটাই উষ্ণ ছিল যে শীতকালেও এর চামড়া পরিবর্তিত হতো।

লুকান খ্রিস্টপূর্ব ১ম শতকে তার *[[ফারসালিয়া]]* এর নবম বইয়ের ৮৪১-৮৪২ নং শ্লোকে লিখেছিলেন: "সকল সর্পের মধ্যে কেবল স্কাইটেল শীতের প্রারম্ভে তার চামড়া পরিবর্তন করে...".

সেভিলের ইসিদোর খ্রিস্টীয় ৭ম শতকে তার *[[এটিমোলজিয়ি]]* এর ১২ নম্বর বইয়ের ৪:১৯ অনুচ্ছেদে লিখেছিলেন: "স্কিটালিস (স্কাইটেল) এর চামড়া এতটাই উজ্জ্বল ও বৈচিত্র্যময় যে এই চিহ্নগুলোর কারণে যে কেউ এটি দেখলে ধীরগতির হয়ে যায়। এটি ধীরে ধীরে চলে এবং শিকারের পেছনে ধাওয়া করতে পারে না। তাই এটি তার অসাধারণ চেহারা দ্বারা শিকারকে হতবাক করে ফেলে। এটি এতটাই উষ্ণ যে শীতকালেও এর চামড়া পরিবর্তিত হয়।"

## তথ্যসূত্র

বিষয়শ্রেণী:মধ্যযুগীয় ইউরোপীয় পৌরাণিক প্রাণী
বিষয়শ্রেণী:পৌরাণিক সাপ
বিষয়শ্রেণী:মধ্যযুগীয় কিংবদন্তি
পালিস (পৌরাণিক)

**পালিস** একটি রক্তপিপাসু প্রাণী। এটি আরবি এবং পার্সি লোককথা অনুযায়ী মরুভূমিতে বসবাস করে। এটি রক্তের পিপাসার জন্য পরিচিত এবং এটি ঘুমন্ত মানুষের পদতল চেটে তাদের রক্ত শোষণ করতে সক্ষম।

## এছাড়াও দেখুন
*শিক্ক

## রেফারেন্স


বিষয়শ্রেণী:আরবীয় পৌরাণিক প্রাণী
বিষয়শ্রেণী:বংশাণু
নেবিলা আবদুলমেলিক

**নেবিলা আবদুলমেলিক** একজন ইথিওপীয় নারীবাদী কর্মী এবং বিশিষ্ট নারী-অধিকার রক্ষাকারী। তিনি #জাস্টিসফরলিজ প্রচারণার নেতৃত্ব দেওয়ার জন্য সুপরিচিত, ২০১৩ সালে কেনিয়ার ১৬ বছর বয়সী এক কিশোরী লিজ নির্মমভাবে ধর্ষণের শিকার হওয়ার পর তার জন্য ন্যায়বিচার চাওয়ার উদ্দেশ্যে এটি চালু করা হয়েছিল। নেবিলা পূর্বে ফেমনেট-এ গণমাধ্যম সম্পর্ক ব্যবস্থাপক হিসেবে কাজ করেছেন, সংস্থাটি আফ্রিকায় নারীদের উন্নয়নের জন্য কাজ করে।

## প্রারম্ভিক জীবন
নেবিলা ইথিওপিয়ার আদ্দিস আবাবায় জন্মগ্রহণ করেন। তাঁর ১৩ বছর বয়সে তাঁর বাবা মারা যান। তিনি উল্লেখ করেছেন হারারি বংশোদ্ভূত তরুণ মুসলিম নারী হিসেবে তিনি বৈষম্যের শিকার হয়েছেন এবং এটি তাকে একজন কর্মী হতে অনুপ্রাণিত করেছিল। তিনি উচ্চশিক্ষার জন্য যুক্তরাষ্ট্রে একটি বৃত্তি লাভ করেন এবং লস অ্যাঞ্জেলেসের ক্যালিফোর্নিয়া বিশ্ববিদ্যালয় থেকে আফ্রিকান স্টাডিজে স্নাতকোত্তর ডিগ্রি অর্জন করেন।

## কর্মজীবন
নেবিলা একজন কর্মী হিসেবে নারীর অধিকার রক্ষার জন্য কাজ করেছেন। তিনি ৪০টিরও বেশি দেশে ভ্রমণ করেছেন এবং বিভিন্ন মানবাধিকার সংস্থার সাথে কাজ করেছেন। তিনি ফেমনেট সহ প্যান-আফ্রিকীয় নারীর অধিকার সংস্থাগুলোর সঙ্গে কাজ করেছেন এবং আফ্রিকান ইউনিয়নের আফ্রিকান গভর্নেন্স আর্কিটেকচার সচিবালয়ে কাজ করেছেন।

২০১৩ সালে, তিনি লিজ এর গণধর্ষণের পর #জাস্টিসফরলিজ শিরোনামে একটি অনলাইন আবেদন চালু করেন এবং ধর্ষকদের মৃত্যুদণ্ডের দাবিতে ২০ লাখেরও বেশি স্বাক্ষর সংগ্রহ করে।

দুই বছর পর, ২০১৫ সালে, তিনি স্থিতিশীল উন্নয়ন লক্ষ্য ৫-এর সৃষ্টির পক্ষে সক্রিয়ভাবে প্রচারণা চালান। এটি *গ্লোবাল গোলস* তৈরির সময় নির্ধারিত হয়েছিল।

আগস্ট ২০২১ সালে, তিনি গ্লোবাল সিটিজেন (একটি আন্তর্জাতিক সংগঠন ও প্রচারণামূলক সংস্থা) কর্তৃক উইকিপিডিয়াতে নিবন্ধের যোগ্য সাতজন আফ্রিকান নারী কর্মীর একজন হিসেবে তালিকাভুক্ত হন।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:ইথিওপীয় নারী অধিকার কর্মী
বিষয়শ্রেণী:ইথিওপীয় নারী কর্মী
বিষয়শ্রেণী:আদ্দিস আবাবার ব্যক্তি
বিষয়শ্রেণী:২১শ শতাব্দীর ইথিওপীয় নারী
বিষয়শ্রেণী:২১শ শতাব্দীর ইথিওপীয় ব্যক্তি
বিষয়শ্রেণী:ক্যালিফোর্নিয়া বিশ্ববিদ্যালয়, লস অ্যাঞ্জেলেসের প্রাক্তন শিক্ষার্থী
বিষয়শ্রেণী:১৯৮৭-এ জন্ম
বিষয়শ্রেণী:নারী নাগরিক অধিকার কর্মী
বিষয়শ্রেণী:ইথিওপীয় মানবাধিকার কর্মী
বিষয়শ্রেণী:ক্যালিফোর্নিয়া বিশ্ববিদ্যালয়, লস অ্যাঞ্জেলসের প্রাক্তন শিক্ষার্থী
ভার্জিনিয়া অ্যালান

**ভার্জিনিয়া অ্যালান** (১৯১৬–১৯৯৯) একজন মার্কিন শিক্ষাবিদ ও নারী কর্মসংস্থানের প্রবক্তা ছিলেন।

## জীবনী
অ্যালান ১৯১৬ সালের ২১ অক্টোবর মিশিগানের ওয়েনডটে জন্মগ্রহণ করেন। তিনি মিশিগান বিশ্ববিদ্যালয় থেকে ফাই বিটা কাপ্পা সোসাইটির সদস্য হিসেবে স্নাতক ও স্নাতকোত্তর ডিগ্রি অর্জন করেন। দ্বিতীয় বিশ্বযুদ্ধকালীন সময়ে একটি সমাবেশ লাইনে কাজ করার পর তিনি শিক্ষাক্ষেত্রে কর্মজীবন শুরু করেন এবং ডিয়ারবর্ন ও ডেট্রয়েট বিদ্যালয়ে ইংরেজি পড়ান। ১৯৬৯ সালে তিনি প্রেসিডেন্ট নিক্সনের নারীদের অধিকার ও দায়িত্ব বিষয়ক টাস্কফোর্সের চেয়ারম্যান হিসেবে দায়িত্ব পালন করেন। ১৯৭২ সালে, তিনি জনসাধারণ বিষয়ক উপসহকারী পররাষ্ট্র সচিব হিসেবে নিযুক্ত হন। ১৯৭৭ থেকে ১৯৮৩ সাল পর্যন্ত তিনি জর্জ ওয়াশিংটন বিশ্ববিদ্যালয় এর নারীবিষয়ক স্নাতক বিদ্যালয়ের পরিচালক ছিলেন। ১৯৯৩ সালে অবসর গ্রহণের পর তিনি ফ্লোরিডার সারাসোটায় বসবাস শুরু করেন, এবং সেখানেই ১৯৯৯ সালের ৮ আগস্ট মৃত্যুবরণ করেন।

## তথ্যসূত্র

বিষয়শ্রেণী:১৯১৬-এ জন্ম
বিষয়শ্রেণী:১৯৯৯-এ মৃত্যু
বিষয়শ্রেণী:মিশিগান বিশ্ববিদ্যালয়ের প্রাক্তন শিক্ষার্থী
বিষয়শ্রেণী:জর্জ ওয়াশিংটন বিশ্ববিদ্যালয়ের অধ্যাপক
কারোলিনা বেয়াত্রিজ আঞ্জেলো

**কারোলিনা বেয়াত্রিজ আঞ্জেলো** (১৬ এপ্রিল ১৮৭৮ – ৩ অক্টোবর ১৯১১) একজন পর্তুগিজ চিকিৎসক এবং পর্তুগালে ভোট প্রদানকারী প্রথম নারী ছিলেন।

## জীবন
কারোলিনা বেয়াত্রিজ আঞ্জেলো লিসবনে একজন চিকিৎসক ছিলেন। তিনি একজন নারীবাদী ও ভোটাধিকারের দাবিতে আন্দোলনকারী ছিলেন এবং বিভিন্ন নারীবিষয়ক সংগঠনে সক্রিয়ভাবে অংশগ্রহণ করতেন। তিনি গণতান্ত্রিক নারীদের লীগ এর নেতা ছিলেন এবং ১৯১১ সালে তিনি ও আদেলাইদে কাবেতে মিলে পর্তুগিজ অ্যাসোসিয়েশন অফ ফেমিনিস্ট প্রোপাগান্ডা () প্রতিষ্ঠা করেন। এর নেতৃত্বে ছিলেন আনা দে কাস্ত্রো ওসোরিও।

## ভোট প্রদান

২৮ মে ১৯১১ সালে আঞ্জেলো জাতীয় সংসদ নির্বাচনে ভোট প্রদান করেন এবং এটি ১৯১০ সালের বিপ্লবের পর অনুষ্ঠিত প্রথম নির্বাচন ছিল। সে সময় আইন অনুযায়ী সাক্ষরজ্ঞানসম্পন্ন গৃহপ্রধানদের ভোটাধিকারের অনুমতি দেওয়া হয়েছিল এবং তা কাজে লাগিয়ে তিনি ভোট দেন। বিধবা এবং এক কন্যাসন্তানের মা হওয়ায় তিনি গৃহপ্রধান হিসেবে বিবেচিত হয়েছিলেন। তবে কিছুদিন পর, ৩ জুলাই ১৯১৩ সালে, একটি আইন প্রণীত হয় যেখানে শুধুমাত্র ২১ বছরের ঊর্ধ্বে শিক্ষিত পুরুষ নাগরিকদের ভোটাধিকারের কথা স্পষ্টভাবে উল্লেখ করা হয়। তার ভোট প্রদান পর্তুগালজুড়ে এবং অন্যান্য দেশের নারীবাদী সংগঠনগুলোর মধ্যে আলোচিত হয়েছিল।

## সম্মাননা
২৮ মে ২০২১ সালে, গুগল তাকে একটি গুগল ডুডল এর মাধ্যমে স্মরণ করে।

## তথ্যসূত্র

বিষয়শ্রেণী:১৮৭৮-এ জন্ম
বিষয়শ্রেণী:১৯১১-এ মৃত্যু
বিষয়শ্রেণী:পর্তুগিজ ভোটাধিকারের দাবিতে আন্দোলনকারী
বিষয়শ্রেণী:পর্তুগিজ নারীবাদী
বিষয়শ্রেণী:পর্তুগিজ নারী চিকিৎসক
বিষয়শ্রেণী:২০শ শতাব্দীর পর্তুগিজ চিকিৎসক
সান্তোয়াদেরি

**সান্তোয়াদেরি** (রোমানীয়: *Sântoaderi*) রোমানিয়ান লোককথায় উল্লেখিত একদল অতিপ্রাকৃত সত্তা। তাদের দীর্ঘ পা ও খুরযুক্ত সাত বা নয়জন যুবক হিসেবে কল্পনা করা হলেও কখনও কখনও তাদেরকে কেপ পরিহিত বলেও বর্ণনা করা হয়। বিশ্বাস করা হতো যে তারা হঠাৎ কোনো গ্রামে উপস্থিত হতো। তারা সেখানে গান গাইত, ঢোল বাজাত এবং মানুষদের শৃঙ্খল দিয়ে আবৃত ক'রে তাদের অসুস্থতার কারণ হতো, বাতরোগ সৃষ্টি করত অথবা তাদের শরীরে পদাঘাত করত।

তাদের সঙ্গীত ও খুরের শব্দ শুনে নিরাপত্তার জন্য মানুষকে ঘরে থাকার পরামর্শ দেওয়া হতো। যারা ঘরে আশ্রয় নিত না তারা সান্তোয়াদেরির দ্বারা অপহৃত হতে পারত এবং তাদের শোভাযাত্রার অংশ হতে বাধ্য হতো। অপহৃত ব্যক্তিরা কখনও সুস্থ অবস্থায় এবং উপহার নিয়ে ফিরে আসত। আবার কখনও অসুস্থ, মৃত্যুপথযাত্রী বা উন্মাদ হয়ে ফিরত।

আইরিশ লোককথার পরীদের সাথে সান্তোয়াদেরির কিছু মিল রয়েছে। রোমানিয়ান ইতিহাসবিদ মির্সিয়া এলিয়াদ সান্তোয়াদেরির সাথে *[[জিনে]]*রও মিল খুঁজে পেয়েছিলেন। এটি রোমানীয় পরী গডমাদারের সমতুল্য। উভয়কেই রাতের বেলায় নৃত্যের শোভাযাত্রায় অংশ নিতে দেখা যায়। আরেকটি বিশ্বাস অনুসারে, ইস্টারের ২৪তম দিনে, *জিনে* ও সান্তোয়াদেরি একত্রিত হয়ে খেলাধুলা করে এবং একে অপরকে ফুলের তোড়া উপহার দেয়।

## আরও দেখুন
* কালুশারি
* ওয়াইল্ড হান্ট

## সূত্র

বিষয়শ্রেণী:রোমানীয় পৌরাণিক প্রাণী
বিষয়শ্রেণী:রোমানীয় লোককথা
বিষয়শ্রেণী:পরী
বিষয়শ্রেণী:দেশ অনুযায়ী লোককাহিনি
বিষয়শ্রেণী:কাল্পনিক প্রাণী
পিকোলাটন

**পিকোলাটন** (এটি **পিক-ও-মলে**, **কুইপারলিব্রেসন** এবং **কাকালাম্ব্রি** নামেও পরিচিত) ফ্রঁশ-কমতে অঞ্চলের লোকবিশ্বাসে বিদ্যমান একটি কাল্পনিক পাখি।

এটি মূলত অলস শিশুদের ভয় দেখানোর জন্য ব্যবহৃত হয়। বলা হয় যে, যদি তারা তাড়াতাড়ি না করে তবে পিকোলাটন তাদের গোড়ালি ও নিতম্বে ঠোকর দেবে। এটি বগিম্যান এর মতোই একটি ভীতিকর চরিত্র। বিশেষভাবে দুষ্টু শিশুদের প্রতিশ্রুতি দেওয়া হয় যে, যদি তারা খুব ভালো ও বাধ্য হয়ে থাকে, তবে এপ্রিল ফুল দিবসের আশেপাশে তাদের পিকোলাটনের অবিশ্বাস্য বাসা দেখানো হবে। কথিত আছে যে, এটি আকাসিয়া কাঁটাযুক্ত ঝোপের মধ্যে বাসা বাঁধে।

## আরও দেখুন
*বগিম্যান

## তথ্যসূত্র

বিষয়শ্রেণী:ফরাসি পৌরাণিক প্রাণী
বিষয়শ্রেণী:পৌরাণিক পাখি
বিষয়শ্রেণী:ফ্রঁশ-কমতে অঞ্চলের সংস্কৃতি
বিষয়শ্রেণী:বগিম্যান
জেন আনিয়াঙ্গো

**জেন আনিয়াঙ্গো ওডোঙ্গো** একজন কেনিয়ার শান্তি কর্মী এবং নারী ও মেয়েদের অধিকারের জন্য সংগ্রামী। তিনি একজন তৃণমূল কর্মী এবং শান্তি প্রতিষ্ঠাতা এবং তিনি কেনিয়ার বৃহত্তম বস্তিগুলোর একটিতে বসবাস করেন। তিনি শত শত নারীকে সংগঠিত করার জন্য পরিচিত। তারা ২০০৭ এবং ২০১৩ সালের নির্বাচন পরবর্তী সহিংসতা প্রশমনে সহায়তা করেছিল। তার কৌশল ছিল সহিংসতার জন্য দায়ী পুরুষদের ওপর নারীদের প্রভাব খাটানো। তার স্লোগান ছিল 'যুদ্ধরত পুরুষদের সহিংসতা বন্ধ করতে হবে'। তিনি পলিকম ডেভেলপমেন্ট প্রকল্প এর প্রতিষ্ঠাতা ও পরিচালক। এটি কিবেরা বস্তির মেয়েদের ও তরুণীদের ক্ষমতায়ন করে। এই প্রকল্পের মূল বিষয়বস্তু হলো স্বাস্থ্যবিধি, জলবায়ু পরিবর্তন, সামাজিক সংহতি, এবং তৃণমূল সংগঠনের মতো বিষয়। দীর্ঘমেয়াদে, তার মূল লক্ষ্য হল জাতিসংঘের টেকসই উন্নয়ন লক্ষ্যমাত্রা ১০ অর্জন করা এবং এটি বৈষম্য কমানোর উপর দৃষ্টি নিবদ্ধ করে।

২০১০ সালে পিস এক্স পিস সংস্থা তাকে "কমিউনিটি পিসবিল্ডার অ্যাওয়ার্ড" প্রদান করে। ২০১৬ সালে তিনি চারজন নারীর মধ্যে একজন ছিলেন যাদের সান দিয়েগো বিশ্ববিদ্যালয় কর্তৃক দুই মাসের জন্য "উইমেন পিসমেকার্স" প্রকল্পে আমন্ত্রণ জানানো হয়।

## প্রারম্ভিক জীবন ও কর্মজীবন
জেন আনিয়াঙ্গো কেনিয়ার নাইরোবিতে ১৭ মার্চ, ১৯৭০ সালে জন্মগ্রহণ করেন। ১৯৮৯ সালে তিনি কিবেরাতে স্থানান্তরিত হন। ২০০৭ সালের কেনিয়ার প্রেসিডেন্ট নির্বাচনের ফলে সৃষ্ট সহিংসতার প্রতিক্রিয়ায়, তিনি কিবেরার নারীদের সংগঠিত করেন যাতে তারা সহিংসতার বিরুদ্ধে প্রতিবাদ জানাতে পারে। পরে, "কিবেরা উইমেন ফর পিস" সংগঠনটি গঠিত হয়।

## তথ্যসূত্র

## বহিঃসংযোগ

* *অডিও সাক্ষাৎকার - ১৮ মিনিট*

বিষয়শ্রেণী:জীবিত ব্যক্তি
বিষয়শ্রেণী:২১শ শতাব্দীর কেনীয় নারী রাজনীতিবিদ
বিষয়শ্রেণী:২১শ শতাব্দীর কেনীয় রাজনীতিবিদ
বিষয়শ্রেণী:কেনিয়ার নারী অধিকার কর্মী
বদর মোকাম জামে মসজিদ

**বদর মোকাম জামে মসজিদ** বাংলাদেশের কক্সবাজার সদরের আওতাধীন মডেল থানা সড়কের কক্সবাজার পোস্ট অফিসের পশ্চিম পাশে অবস্থিত  নবাবী আমলের একটি মসজিদ যা কক্সবাজার জেলার প্রচীনতম মসজিদ হিসেবে স্বীকৃত।
## ইতিহাস
মহান সাধক ও ধর্ম প্রচারক শাহ সুফী হযরত বদর শাহ (রহ:) ইসলামের দাওয়াতী কজে চট্টগ্রাম থেকে নদী পথে এসে কক্সবাজারের কস্তুরাঘাট এলাকায় উঠেন। তিন এবং তরা সহযোগীরা এখানে প্রায় ২০ একর পাহাড়ী জমি আবাদ করে বসবাসের উপযোগী করে গড়ে তোলেন। এবং বর্তমান বদর মোকাম সংলগ্ন জায়গায় একটি বাড়ি তৈরি করে দীর্ঘ কয়েক বছর অবস্থান করার পর আবাদী জমিতে তাহের মুহাম্মদ ফকিরকে তার কার্যকারক হিসেবে রেখে অন্যত্র চলে যান। পরবর্তীতে জৈনদ্দীন সওদাগর নামক ব্যবসাী ব্যবসার উদ্দেশ্যে চট্টগ্রামের আনোয়ারা থেকে নদী পথে কক্সবাজারের বদর মোকাম এলাকায় আসেন। তার সাথে তাহের মুহাম্মদ ফকিরের গড়ে উঠে গভীর ঘনিষ্ঠতা। এর ভিত্তিতে তাহের মোহাম্মদ ফকির বর্তমান মসজিদের জায়গায়সহ প্রায় ১৬ একর জায়গা জৈনুদ্দীন সওদাগরকে লা-খেরাজ হিসাবে দান করেন, সেই দানকৃত জমির একাংশে আনুমানিক ১৭৫১ খ্রিষ্ঠাব্দের দিকে জৈনুদ্দীন সওদাগর হযরত বদর শাহ(রহ:) এর নামানুসারে এই মসজিদ প্রতিষ্ঠা করেন। ১৯৮২ সালে প্রয়োজনের প্রেক্ষিতে, মসজিদটিকে দ্বিতল বিশিষ্ট করে পনু: নিমার্ণ করা হয়। ১৯৯৭ সালে এই মসজিদের সীমানায় মহিলা মুসল্লিদের জন্য করা হয় আলাদা নামাজের ব্যবস্থা।

## স্থাপত্যশৈলি
বাংলাদেশের অন্যতম পর্যটন এলাকা কক্সবাজারে দর্শনীয় স্থান হিসেবে বিবেচিত হচ্ছে এই মসজিদ। কক্সবাজার চেম্বার অফ কমার্স এন্ড ইন্ডাষ্ট্রী’র ভাইস প্রেসিডেন্ট ছৈয়দ মোহাম্মদ আলীর প্রচেষ্টায় জেলার ঐতিহ্যবাহী কক্সবাজার বদর মোকাম জামে মসজিদ মধ্যপ্রাচ্যের আদলে নান্দনিক শৈলী ও নিপূণ কারুকার্জ মন্ডিত নব আঙ্গিকে সাজানো হযেছে। মসজিদটির কারুকাজ এবং ডিজাইনের ক্ষেত্রে সৌদি আরবের মক্কা, মদিনা, তুর্কি, চীন, মিশর, সংযুক্ত আরব আমিরাতকে অনুসরণ করা হয়। ক্যালিগ্রাফি ডিজাইনের এই মসজিদটি বাইরের অংশ থেকে ভেতরের ডিজাইনকে বেশি ফুটিয়ে তোলা হয়েছে।

শালাকৃতির নয়টি অত্যাধুনিক ও মূল্যবান ঝাড়বাতি বসানো হয়েছে। মুসুল্লিদের সুবিধার্থে স্থাপন করা হয়েছে অত্যাধুনিক সাউন্ড সিস্টেম। আধুনিক করা হয়েছে অযুখানা।
মসজিদের তিনতলা বিশিষ্ট ভবনে রয়েছে অফিস, খতিব ও মুয়াজ্জিনের কোয়ার্টার, হেফজখানা ও মাদরাসা। মসজিদটিতে রয়েছে কবরস্থান ও গাড়ি পার্কিং।

## আরও দেখুন
* বাংলাদেশের মসজিদের তালিকা
* চট্টগ্রাম বিভাগের মসজিদের তালিকা 

## তথ্যসূত্র

বিষয়শ্রেণী:কক্সবাজারের ভবন ও স্থাপনা
বিষয়শ্রেণী:চট্টগ্রাম বিভাগের মসজিদ
বিষয়শ্রেণী:১৭৫১-এ ব্রিটিশ ভারতে প্রতিষ্ঠিত
এলিস এক্কা

**এলিস এক্কা** (হিন্দি: एलिस एक्का) (৮ সেপ্টেম্বর ১৯১৭ - ৫ জুলাই ১৯৭৮) একজন ভারতীয় আদিবাসী লেখক ছিলেন। তিনি ঝাড়খণ্ডের আদিবাসী সমাজের প্রথম মহিলা গল্পকার হিসেবে পরিচিত।

## প্রারম্ভিক জীবন এবং কর্মজীবন
এলিসের জন্ম ১৯১৭ সালের ৮ সেপ্টেম্বর রাঁচিতে। তিনি ছিলেন মুন্ডা সম্প্রদায়ের মানুষ। তিনি ১৯৩৮ সালে কলকাতার স্কটিশ চার্চ কলেজ থেকে ইংরেজিতে স্নাতক ডিগ্রি অর্জনকারী ঝাড়খণ্ড-এর প্রথম আদিবাসী নারী ছিলেন।

তিনি হিন্দি ভাষায় গল্প লেখেন। তার গল্পগুলি ১৯৫০, ১৯৬০ এবং ১৯৭০ এর দশকে প্রকাশিত হয়েছিল। এলিসের মৃত্যুর পর ২০১৫ সালে *এলিস এক্কা কি কাহানিয়াঁ* নামে তার গল্পের একটি সংকলন প্রকাশিত হয়। এই বইটি () বন্দনা তেতে দ্বারা সম্পাদিত এবং রাধাকৃষ্ণ প্রকাশন থেকে প্রকাশিত হয়।

১৯৬০-এর দশকে তার গল্পগুলি "আদিবাসী পত্রিকা" নামে একটি সাপ্তাহিক পত্রিকা -তে প্রকাশিত হয়।

তাকে "ভারতের প্রথম নারী আদিবাসী গল্পকার" হিসেবে বর্ণনা করা হয়েছে। এলিসের জন্মশতবার্ষিকীতে তার নিজ শহর রাঁচিতে "অল ইন্ডিয়া ট্রাইবাল উইমেন লেখিকা সম্মেলন" নামে দুই দিনের সম্মেলন আয়োজন করা হয়েছিল।

## তথ্যসূত্র

বিষয়শ্রেণী:১৯১৭-এ জন্ম
বিষয়শ্রেণী:১৯৭৮-এ মৃত্যু
বিষয়শ্রেণী:মুন্ডা
বিষয়শ্রেণী:২০শ শতাব্দীর ভারতীয় লেখক
বিষয়শ্রেণী:২০শ শতাব্দীর ভারতীয় লেখিকা
বিষয়শ্রেণী:উপমহাদেশীয় আদিবাসী লেখক
বিষয়শ্রেণী:হিন্দি ভাষার লেখক
বিষয়শ্রেণী:ঝাড়খণ্ডের লেখিকা
বিষয়শ্রেণী:স্কটিশ চার্চ কলেজের প্রাক্তন শিক্ষার্থী
বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ভারতীয় নারী ছোটগল্পকার
লানা ক্লার্কসন

**লানা জিন ক্লার্কসন** (৫ এপ্রিল, ১৯৬২ – ৩ ফেব্রুয়ারি, ২০০৩) ছিলেন একজন মার্কিন অভিনেত্রী ও ফ্যাশন মডেল। ১৯৮০-এর দশকে তিনি বেশ কয়েকটি সোর্ড অ্যান্ড সর্সারি চলচ্চিত্রে অভিনয় করে খ্যাতি অর্জন করেন। ২০০৩ সালে রেকর্ড প্রযোজক ফিল স্পেক্টর তার বাড়িতে লানা ক্লার্কসনকে গুলি করে হত্যা করেন। স্পেক্টরকে হত্যার অভিযোগে অভিযুক্ত করা হয় এবং ২০০৯ সালে তিনি দোষী সাব্যস্ত হন।

## প্রারম্ভিক জীবন
ক্লার্কসন ক্যালিফোর্নিয়ার লং বিচে ডোনা এবং জেমস এম. ক্লার্কসনের ঘরে  জন্মগ্রহণ করেন। ছোটবেলা থেকে তিনি ক্যালিফোর্নিয়ার সোনোমা কাউন্টির পাহাড়ি এলাকায় বেড়ে উঠেন। জেসি জে. ক্লার্কসন নামে তার এক ভাই এবং ফন নামের তার এক বোন ছিল। উত্তর ক্যালিফোর্নিয়ায় থাকাকালীন সময়ে তিনি ক্লোভারডেল হাই স্কুল এবং প্যাসিফিক ইউনিয়ন কলেজ প্রিপারেটরি স্কুলে পড়াশোনা করেন। ১৯৭৮ সালের ক্রিসমাস মৌসুমে ক্লার্কসনের পরিবার দক্ষিণ ক্যালিফোর্নিয়ায় ফিরে এসে লস অ্যাঞ্জেলেসের সান ফার্নান্দো ভ্যালি এলাকায় বসবাস শুরু করে। ক্লার্কসনের পরিবার লস অ্যাঞ্জেলেস কাউন্টিতে ফিরে আসার পর তিনি বিনোদন শিল্পে অভিনেত্রী এবং ফ্যাশন মডেল হিসেবে কাজ শুরু করেন।

## তথ্যসূত্র

বিষয়শ্রেণী:১৯৬২-এ জন্ম
বিষয়শ্রেণী:২০শ শতাব্দীর মার্কিন অভিনেত্রী
বিষয়শ্রেণী:২১শ শতাব্দীর মার্কিন অভিনেত্রী
বিষয়শ্রেণী:ক্যালিফোর্নিয়ায় আগ্নেয়াস্ত্র দ্বারা মৃত্যু
বিষয়শ্রেণী:ক্যালিফোর্নিয়ার নারী মডেল
বিষয়শ্রেণী:মার্কিন চলচ্চিত্র অভিনেত্রী
বিষয়শ্রেণী:মার্কিন টেলিভিশন অভিনেত্রী
বিষয়শ্রেণী:লং বিচ, ক্যালিফোর্নিয়ার অভিনেত্রী
বিষয়শ্রেণী:২০০৩-এ মৃত্যু
ওমান অলিম্পিক কমিটি

**ওমান অলিম্পিক কমিটি** (; এছাড়াও সংক্ষেপে আইওসি কোড **ওএমএ** দ্বারা পরিচিত) হলো ওমানের জাতীয় অলিম্পিক কমিটি। এই সংস্থাটির ১৯৮২ সালে প্রতিষ্ঠিত হয়েছে; প্রতিষ্ঠার বছরেই আন্তর্জাতিক সংস্থা আন্তর্জাতিক অলিম্পিক কমিটির স্বীকৃতি লাভ করেছে। এই সংস্থার সদর দপ্তর ওমানের রুউইয়ে অবস্থিত।

বর্তমানে ওমান অলিম্পিক কমিটির সভাপতির দায়িত্ব পালন করছেন খালিদ বিন মুহাম্মদ আল জুবাইর, যিনি ২০২২ সাল হতে এই দায়িত্বে নিয়োজিত রয়েছেন; অন্যদিকে মহাসচিবের দায়িত্ব পালন করছেন তাহা বিন সুলাইমান আল কিশরি।

## ইতিহাস
১৯৮২ সালে ওমানের বহু-ক্রীড়ার সর্বোচ্চ সংস্থা হিসেবে ওমান অলিম্পিক কমিটি প্রতিষ্ঠিত হয়েছে। আব্দুল্লাহ হামাদ আল আলি এই সংস্থার প্রথম সভাপতির দায়িত্ব পালন করেছেন, যিনি ১৯৮২ হতে ১৯৮৩ পর্যন্ত সভাপতির দায়িত্বে নিয়োজিত ছিলেন।

প্রতিষ্ঠার প্রায় দুই বছর পর ওমান ১৯৮৪ গ্রীষ্মকালীন অলিম্পিকে অংশগ্রহণ করার মাধ্যমে অলিম্পিক গেমসে অভিষেক করেছে।

## আরও দেখুন
* অলিম্পিকে ওমান

## তথ্যসূত্র

## বহিঃসংযোগ
*  
* এএনওসিতে ওমান অলিম্পিক কমিটি 
* অলিম্পিডিয়ায় ওমান অলিম্পিক কমিটি 
* অলিম্পিক.কমে ওমান অলিম্পিক কমিটি  

বিষয়শ্রেণী:জাতীয় অলিম্পিক কমিটি
বিষয়শ্রেণী:অলিম্পিকে ওমান
বিষয়শ্রেণী:ওমানের ক্রীড়া পরিচালনা পরিষদ
বিষয়শ্রেণী:১৯৮২-এ ওমানে প্রতিষ্ঠিত
বিষয়শ্রেণী:১৯৮২-এ প্রতিষ্ঠিত ক্রীড়া সংস্থা
সফর রাজ হোসেন

**সফর রাজ হোসেন** একজন অবসরপ্রাপ্ত সরকারি কর্মচারী, প্রাক্তন স্বরাষ্ট্র সচিব, এবং মুহাম্মদ ইউনূসের নেতৃত্বাধীন অন্তর্বর্তীকালীন সরকার কর্তৃক গঠিত পুলিশ প্রশাসন সংস্কার কমিশনের চেয়ারম্যান।  তিনি প্রধানমন্ত্রী খালেদা জিয়ার কার্যালয়ের প্রাক্তন মহাপরিচালক।  তিনি স্থানীয় সরকার বিভাগের প্রাক্তন সচিব। 

## জীবনের প্রথমার্ধ
হোসেন বগুড়া জিলা স্কুল থেকে পাস করেন।  তিনি ১৯৭১ সালে রাজশাহী বিশ্ববিদ্যালয় থেকে পদার্থবিজ্ঞানে মাস্টার্স সম্পন্ন করেন।  তিনি ১৯৭৩ সালে আইন ডিগ্রি সম্পন্ন করেন। তিনি ১৯৮১ সালে হার্ভার্ড বিশ্ববিদ্যালয় থেকে পাবলিক অ্যাডমিনিস্ট্রেশনে মাস্টার্স সম্পন্ন করেন।

## ক্যারিয়ার
হোসেন ১৯৭৭ সালে বাংলাদেশ সিভিল সার্ভিসে যোগদান করেন। 

২০০১ সালে হোসেন কুমিল্লা জেলার ডেপুটি কমিশনার (ডিসি) ছিলেন।  এরপর তাকে স্বাস্থ্য ও পরিবার কল্যাণ মন্ত্রণালয়ের যুগ্ম সচিব নিযুক্ত করা হয়।  ২০০৩ সালে, প্রধানমন্ত্রী খালেদা জিয়ার অধীনে প্রধানমন্ত্রীর কার্যালয়ের মহাপরিচালক হিসেবে দায়িত্ব পালনকালে। 

১৪ অক্টোবর ২০০৩ থেকে ২০ মার্চ ২০০৫ পর্যন্ত, হোসেন জনপ্রশাসন মন্ত্রণালয়ের সচিব ছিলেন।  এরপর তাকে স্বরাষ্ট্র মন্ত্রণালয়ের সচিব নিযুক্ত করা হয়।  ২০০৫ সালের জুন মাসে, র‍্যাপিড অ্যাকশন ব্যাটালিয়নের ক্রসফায়ারে নিহত এক যুবলীগ কর্মীর মায়ের দায়ের করা একটি হত্যা মামলায় তার বিরুদ্ধে মামলা করা হয়। 

হোসেন ২০০৬ সাল পর্যন্ত স্বরাষ্ট্র মন্ত্রণালয়ের সচিব হিসেবে দায়িত্ব পালন করেন।  তিনি ২০০৬ সালের মে মাসে ঢাকায় সার্ক দেশগুলির পুলিশ প্রধানদের একটি সম্মেলন উদ্বোধন করেন।  ২০০৬ সালের অক্টোবরে রাষ্ট্রপতি ইয়াজউদ্দিন আহমেদ সাধারণ নির্বাচন অনুষ্ঠানের জন্য একটি নিরপেক্ষ তত্ত্বাবধায়ক সরকার গঠনের পর তাকে স্থানীয় সরকার, পল্লী উন্নয়ন ও সমবায় মন্ত্রণালয়ের সচিব করা হয়।  স্থানীয় সরকার, পল্লী উন্নয়ন ও সমবায় মন্ত্রণালয়ের স্থানীয় সরকার বিভাগের সচিব এস এম জহিরুল ইসলামকে স্বরাষ্ট্র মন্ত্রণালয়ের সচিব করা হয়।  তিনি বনানী-গুলশান সেতু নির্মাণের কাজ শুরুর তত্ত্বাবধান করেছিলেন। 

২০০৯ থেকে ২০১১ সাল পর্যন্ত, হোসেন মার্কিন যুক্তরাষ্ট্রের আন্তর্জাতিক উন্নয়ন সংস্থা (ইউএসএআইডি) এর একজন পরামর্শদাতা ছিলেন।  ২০১০ সালে, তিনি ঢাকা ইলেকট্রিক সাপ্লাই কোম্পানি লিমিটেডের পরিচালক ছিলেন।  তিনি ফেডারেল ইন্স্যুরেন্স কোম্পানির একজন স্বাধীন পরিচালক। 

শেখ হাসিনার নেতৃত্বাধীন আওয়ামী লীগ সরকারের পতনের পর, হোসেনকে নবনির্মিত পুলিশ প্রশাসন সংস্কার কমিশনের প্রধান নিযুক্ত করা হয়।  কমিশনে আবু মমতাজ সাদ উদ্দিন আহমেদ, এএসএম নাসিরউদ্দিন এলান, মোঃ গোলাম রসুল, মোহাম্মদ হারুন চৌধুরী, মোহাম্মদ ইকবাল, শেখ সাজ্জাদ আলী ও শাহনাজ হুদা ছিলেন।  প্রথম সুপারিশগুলির মধ্যে একটি ছিল পুলিশ অফিসারদের নিয়োগ প্রক্রিয়া থেকে রাজনৈতিক পটভূমি পরীক্ষা অপসারণ। 

## তথ্যসূত্র

বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:বাংলাদেশী সরকারি চাকরিজীবী
বিষয়শ্রেণী:হার্ভার্ড কেনেডি স্কুলের প্রাক্তন শিক্ষার্থী
বিষয়শ্রেণী:রাজশাহী বিশ্ববিদ্যালয়ের প্রাক্তন শিক্ষার্থী
বিষয়শ্রেণী:বগুড়া জেলার ব্যক্তি
বিষয়শ্রেণী:জীবিত ব্যক্তি
হন্ডুরাসে ইসলাম

হন্ডুরাস একটি খ্রিস্টান প্রধান দেশ, যেখানে ইসলাম একটি ক্ষুদ্র সংখ্যালঘু ধর্ম। তবে দেশটির সংবিধান ধর্মনিরপেক্ষ হওয়ার কারণে মুসলমানরা ধর্মান্তরিত হতে ও উপাসনালয় নির্মাণ করতে স্বাধীনতা উপভোগ করে। পরিসংখ্যান অনুযায়ী, হন্ডুরাসে মোট মুসলিম জনসংখ্যা ১১,০০০, যা মোট জনসংখ্যার ০.১ শতাংশ।  যদিও কোনও সরকারী পরিসংখ্যান নেই, তবুও অনুমান করা হয় যে, দেশটির দশ মিলিয়ন বাসিন্দার মধ্যে ৩০০,০০ এরও বেশি আরব বংশোদ্ভূত এবং এর মধ্যে বেশিরভাগই ফিলিস্তিনি ও লেবাননী আরব।  তবে এই আরবদের বেশিরভাগই অর্থোডক্স এবং ক্যাথলিক খ্রিস্টান বংশোদ্ভূত। পশ্চিম গোলার্ধের অন্য কোনও দেশে আরব অভিবাসীদের সংখ্যা এত বেশি নয় এবং আরবদের নিখুঁত সংখ্যার দিক থেকে মার্কিন যুক্তরাষ্ট্র, মেক্সিকো, কলম্বিয়া, ভেনিজুয়েলা, কানাডা ও চিলির পরে হন্ডুরাস সপ্তম স্থানে রয়েছে।
## ইতিহাস
হন্ডুরাসে ক্রিস্টোফার কলম্বাস আসার আগেই আরব ও আফ্রিকা থেকে আগত মুসলিমরা সেখানে বসবাস করতেন। তারা আন্দালুসিয়ার পতনের পর নিপীড়ন থেকে পালিয়ে আসা শরণার্থী মুসলমান ছিলেন এবং এরপর প্রথম আরব অভিবাসী হিসেবে ক্ষুদ্র ব্যবসায়ী কনস্টান্টিনো নিনি ১৮৯৬ সালে হন্ডুরাসে এসেছিলেন। ১৮৯৮ সালের ২২ ডিসেম্বর রোজা হান্দালও এখানে চলে আসেন। প্রথম বিশ্বযুদ্ধ শেষ হওয়ার পরে এবং উসমানীয় সাম্রাজ্য ভেঙে যাওয়ার পর হন্ডুরাসে আরব অভিবাসীদের সংখ্যা বৃদ্ধি পায়। ১৯১৮ সালের একটি জরিপে দেখা গিয়েছে যে, অধিকাংশ আরব অভিবাসী ছিলেন ফিলিস্তিনি খ্রিস্টান এবং তারা সবাই মূলত সান পেদ্রো সুলা শহরে বসবাস করতেন, যেখানে তারা শিল্প খাতের ৪১% নিয়ন্ত্রণ করতেন। ফিলিস্তিনি আরবরা উসমানীয় সাম্রাজ্যের শাসনাধীন ফিলিস্তিন ভূমি থেকে হন্ডুরাসে অভিবাসি হয়েছিল। তারা উসমানি পাসপোর্ট বহন করতেন, যার কারণে স্থানীয়ভাবে তাদের "তুর্ক"  বলা হত। দ্বিতীয় বিশ্বযুদ্ধ এবং ১৯৪৮ সালের আরব-ইসরায়েল যুদ্ধের পর মুসলিম আরবদের অভিবাসন বৃদ্ধি পায়। সেখানে তারা একটি মসজিদ প্রতিষ্ঠা করে, যেখানে তাদের নতুন প্রজন্মকে কুরআন ও আরবি ভাষা শেখানো হতো। 

১৯৯৯ সালের মার্চ মাসে কফি রপ্তানিকারক অস্কার কাফাতি শিল্প ও বাণিজ্য মন্ত্রী হিসাবে মনোনীত হন, যা প্রথমবারের মতো একজন আরব বংশোদ্ভূত ব্যক্তিকে হন্ডুরাস সরকারের উচ্চ পদে নিয়ে আসে। তবে এখন হন্ডুরাস সরকারে ফিলিস্তিনি আরব বংশোদ্ভূত অনেক কর্মকর্তা রয়েছেন; যেমন: ভাইস-প্রেসিডেন্ট উইলিয়াম হান্দাল, দেশের কেন্দ্রীয় ব্যাংকের সভাপতি ভিক্টোরিয়া আসফুরা ও সংসদের কিছু সদস্য। হন্ডুরাস সরকার জুমার নামাজের সময় মুসলমান কর্মচারীদের ছুটি নেয়ার অনুমতি দিয়েছে। রাজধানী তেগুসিগালপায় একটি মাদ্রাসা স্থাপন করার অনুমতিও দেওয়া হয়েছে। 

## ইসলামি সংস্থা
হন্ডুরাসে দুটি পরিচিত ইসলামী সংগঠন রয়েছে, যার মধ্যে ইউসুফ আমদানির নেতৃত্বে সান পেদ্রো সুলার সেন্ট্রো ইসলামিকো দে হন্ডুরাস (১৯৮৪) এবং পুয়ের্তো কোর্টেসের কমিনিদাদ ইসলামিক ডি হন্ডুরাস।

## মসজিদ
* সান পেদ্রো সুলা মসজিদ: এটি হন্ডুরাসের সবচেয়ে বড় মসজিদ ও একমাত্র মসজিদ, যা মূলত মসজিদ হিসেবে নির্মিত হয়েছিল। এটি ব্যতীত বাকি সব হল ব্যক্তিগত নামাজকক্ষ বা অস্থায়ী ইবাদাতখানা।

## আরো দেখুন

* দেশ অনুযায়ী ইসলাম
* দক্ষিণ আমেরিকায় ইসলাম

## তথ্যসূত্র

বিষয়শ্রেণী:দেশ অনুযায়ী ইসলাম
বিষয়শ্রেণী:উত্তর আমেরিকায় ধর্ম
তালাহন

**তালাহন** হলো ২০২৪ সালের একটি জার্মান প্রবণতা, যা সামাজিক মাধ্যম এবং অন্যান্য সামাজিক যোগাযোগ মাধ্যম প্ল্যাটফর্মে জনপ্রিয় হয়ে ওঠে। এই প্রবণতার বৈশিষ্ট্য হলো এমন ভিডিও করা যেখানে তরুণ পুরুষ ও শিশুরা—প্রায়শই অভিবাসী পটভূমি থেকে আসা, বিশেষ করে আরব দেশগুলোর—আক্রমণাত্মক ভঙ্গিমা গ্রহণ করে এবং বিলাসবহুল (তবে অনেক সময় নকল) উপকরণ প্রদর্শন করে।

এই ঘটনা পিতৃতন্ত্র, পুরুষত্ববাদ, নারীবিদ্বেষ এবং ভোগবাদ নিয়ে একটি নির্দিষ্ট দৃষ্টিভঙ্গির প্রতিফলন ঘটায়, যা ব্যাপক আলোচনা ও বিতর্কের সৃষ্টি করেছে। ২০২৪ সালে, "তালাহন" জার্মানির সালের সেরা যুবশব্দ হিসেবে মনোনীত হয়।

## অর্থ
"তালাহন" শব্দটির নির্দিষ্ট কোনো সংজ্ঞা নেই, তবে ধারণা করা হয় যে এটি লেভান্টাইন আরবি বাক্যাংশ  () থেকে উদ্ভূত হয়েছে, যার অর্থ "এদিকে আসো।" এটি মূলত সিরিয়ান-জার্মান র‍্যাপার হাসানের ২০২২ সালে প্রকাশিত "Ta3al Lahon" গান থেকে জনপ্রিয়তা পায়। গানটির কথায় রাস্তার জীবন, সহিংসতা, এবং অপরাধ নিয়ে আলোচনা করা হয়েছে, যা "তালাহন" প্রবণতার মূল বিষয়বস্তুর সঙ্গে সম্পর্কিত। যারা "তালাহন" নামে পরিচিত, তারা সাধারণত একটি স্বতন্ত্র স্টাইল অনুসরণ করে, যেখানে বিলাসবহুল ব্র্যান্ডের ট্র্যাকস্যুট, গুচ্চি ক্যাপ, এবং সোনার চেইন পরিধান করা অন্তর্ভুক্ত থাকে।

## সাংস্কৃতিক প্রেক্ষাপট
"তালাহন" প্রবণতাটি অভিবাসী পটভূমি থেকে আসা তরুণদের মধ্যে একটি নির্দিষ্ট যুব উপসংস্কৃতির প্রতীক হয়ে উঠেছে যা একদিকে উদযাপিত হচ্ছে আবার অন্যদিকে সমালোচিতও হচ্ছে। এই প্রবণতার ভিডিওগুলিতে অংশগ্রহণকারীদের প্রায়শই ছায়াযুদ্ধ বা মার্শাল আর্টের কৌশল প্রদর্শন করতে দেখা যায় যেখানে তারা জাঁকজমকপূর্ণ পোশাক ও গয়না পরে থাকে। এই উপস্থাপনা পুরুষত্ব, সাহসিকতা এবং শক্তিমত্তা প্রকাশ করার উদ্দেশ্যে করা হয় যা কিছু যুবকের কাছে আত্মপ্রকাশ এবং ক্ষমতায়নের একটি মাধ্যম বলে মনে হয়।

## সমালোচনা
সমালোচকদের মতে, এই প্রবণতাটি অভিবাসী পটভূমি থেকে আসা তরুণদের সম্পর্কে প্রচলিত বদ্ধমূল ধারণা আরও শক্তিশালী করে যেখানে তাদের সহিংস, নারীবিদ্বেষী এবং ভোগবাদী (বিলাসিতার প্রতি আসক্ত) হিসেবে উপস্থাপন করা হয়। ফলে এটি মিশ্র প্রতিক্রিয়া সৃষ্টি করেছে—কেউ কেউ "তালাহন" শব্দটি ব্যঙ্গাত্মকভাবে ব্যবহার করে এই বদ্ধমূল ধারণা সমালোচনা করছেন আবার অনেকে এটিকে তাদের পরিচয়ের প্রকৃত প্রতিফলন হিসেবে গ্রহণ করছেন।

"তালাহন" প্রবণতাটি সহিংসতার গৌরবগান এবং পিতৃতান্ত্রিক ও নারীবিদ্বেষী মনোভাব প্রচারের অভিযোগে ব্যাপক সমালোচনার মুখে পড়েছে। সমাজে সংহতির ক্ষতি করতে পারে—এই যুক্তিতে অভিবাসন ও অন্তর্ভুক্তি বিষয়ক বিশেষজ্ঞরা এই প্রবণতাটির কঠোর সমালোচনা করেছেন। পাশাপাশি, এটি নিয়ে আরও একটি উদ্বেগ দেখা দিয়েছে যে ডানপন্থী গোষ্ঠীগুলো এটি ব্যবহার করে অভিবাসী তরুণদের আরও কোণঠাসা করতে পারে এবং তাদের প্রতি বিদ্বেষ ছড়াতে পারে।

## তথ্যসূত্র

বিষয়শ্রেণী:২০২৪ সালের নতুন শব্দ
বিষয়শ্রেণী:টিকটক প্রবণতা
বিষয়শ্রেণী:ইসলাম-সংক্রান্ত বিতর্ক
বিষয়শ্রেণী:বর্ণবাদ
বিষয়শ্রেণী:ইউরোপে বর্ণবাদ
বিষয়শ্রেণী:জার্মানিতে আরবরা
বিষয়শ্রেণী:আরবি শব্দ ও বাক্য
ওরনেল্লা মুতি

**ফ্রান্সেস্কা রোমানা রিভেলি** (জন্ম: ৯ মার্চ, ১৯৫৫), পেশাগতভাবে **ওরনেল্লা মুতি** নামে পরিচিত, একজন ইতালীয় অভিনেত্রী।

তিনি ইতালিতে সর্বাধিক পরিচিত অভিনেত্রীদের মধ্যে একজন। তার কর্মজীবনে তিনি বিভিন্ন ধারার চলচ্চিত্রে কাজ করেছেন। তিনি দামিয়ানো দামিয়ানি, মারিও মোনিচেলি, দিনো রিসি, মার্কো ফেরেরি, কার্লো ভেরদোনে, এত্তোরে স্কোলা, ফ্রান্সেস্কা আর্কিবুজি, পাওলো ভির্জি, উমবের্তো লেঞ্জি, ফ্রান্সেস্কো নুতির মত ইতালীয় পরিচালকদের সাথে কাজ করেছেন। ইতালির বাইরে তিনি সাইন্স ফিকশন কাল্ট চলচ্চিত্র *ফ্ল্যাশ গর্ডন* (১৯৮০)-এ প্রিন্সেস আউরা চরিত্রে অভিনয়ের জন্য সবচেয়ে বেশি পরিচিত।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:১৯৫৫-এ জন্ম
বিষয়শ্রেণী:২০শ শতাব্দীর ইতালীয় অভিনেত্রী
বিষয়শ্রেণী:২১শ শতাব্দীর ইতালীয় অভিনেত্রী
বিষয়শ্রেণী:ইতালীয় চলচ্চিত্র অভিনেত্রী
বিষয়শ্রেণী:ইতালীয় টেলিভিশন অভিনেত্রী
বিষয়শ্রেণী:নাস্ত্রো দারজেন্তো বিজয়ী
বিষয়শ্রেণী:রোমের অভিনেত্রী
লক্ষ্মী মজুমদার

**লক্ষ্মী মজুমদার** (দিল্লি) ১৯৬৪ সালের নভেম্বর থেকে ১৯৮৩ সালের এপ্রিল পর্যন্ত ভারতীয় স্কাউটিং সংস্থা ভারত স্কাউটস অ্যাণ্ড গাইডসের জাতীয় কমিশনার ছিলেন এবং সঙ্গম ওয়ার্ল্ড গার্ল গাইড / গার্ল স্কাউট সেন্টারের নির্মাণ তত্ত্বাবধান করেছিলেন। ১৯৬৬ সালের ১৬ই অক্টোবর ওয়ার্ল্ড চিফ গাইড লেডি ওলাভ ব্যাডেন পাওয়েল এর উদ্বোধন করেছিলেন।
## কর্মজীবন
লক্ষ্মী মজুমদার ১৯২২ সালে খুব অল্প বয়সেই গাইডিং-এ যোগ দেন। ভারতের স্বাধীনতার পর, তিনি ক্রমশ উচ্চ দায়িত্ব পালন করতে থাকেন। 
## পুরস্কার ও অবদান
১৯৬৯ সালে লক্ষ্মী মজুমদারকে *[[ব্রোঞ্জ উলফ পুরস্কার|ব্রোঞ্জ উলফ]]* পুরস্কারে ভূষিত করা হয়, যা স্কাউট আন্দোলনের বিশ্ব স্কাউট সংস্থা একমাত্র সম্মান। এই পুরস্কারটি বিশ্ব স্কাউট কমিটি কর্তৃক বিশ্ব স্কাউটিংয়ে ব্যতিক্রমী সেবার জন্য প্রদান করা হয়।
তিনি ১৯৬৫ সালে পদ্মশ্রী লাভ করেন।

প্রাক্তন জাতীয় কমিশনার লক্ষ্মী মজুমদারের স্মৃতির প্রতি শ্রদ্ধা জানাতে এবং আন্দোলনে তাঁর অবদানকে জীবন্ত রাখার জন্য লক্ষ্মী মজুমদার পুরস্কারের প্রচলন হয়। কমিউনিটি পরিষেবা বা কমিউনিটি উন্নয়ন প্রকল্পের জন্য কমিউনিটিতে অসাধারণ অংশগ্রহণের স্বীকৃতি হিসেবে এই পুরস্কার প্রদান করা হয়।

## তথ্যসূত্র

## বহিঃসংযোগ

* http://www.bsgindia.org/

বিষয়শ্রেণী:২০শ শতাব্দীর ভারতীয় নারী শিক্ষাবিদ
বিষয়শ্রেণী:দিল্লির পণ্ডিত
বিষয়শ্রেণী:২০শ শতাব্দীর ভারতীয় নারী
বিষয়শ্রেণী:২০শ শতাব্দীর ভারতীয় শিক্ষাবিদ
বিষয়শ্রেণী:সামাজিক কাজে পদ্মশ্রী প্রাপক
বিষয়শ্রেণী:ভারতে স্কাউটিং এবং গাইডিং
বিষয়শ্রেণী:ব্রোঞ্জ উলফ পুরস্কার বিজয়ী
বিষয়শ্রেণী:মৃত্যুর সাল অনুপস্থিত
বিষয়শ্রেণী:জন্মের বছর অনুপস্থিত
বিষয়শ্রেণী:অপর্যালোচিত অনুবাদসহ পাতা
মানব উন্নয়ন সূচক অনুসারে ভারতীয় রাজ্য এবং কেন্দ্রশাসিত অঞ্চলগুলির তালিকা

এই নিবন্ধটি ভারতের রাজ্য এবং কেন্দ্রশাসিত অঞ্চলগুলির মানব উন্নয়ন সূচক (এইচডিআই) রেটিং তালিকাভুক্ত করে।

এইচডিআই হলো একটি যৌগিক সূচক যা স্বাস্থ্য, শিক্ষা এবং আয় বিবেচনা করে।

২০০৮ সালে ভারতের জাতীয় গড় মানব উন্নয়ন সূচক ছিল ০.৪৬৭। ২০১০ সালের মধ্যে, এর গড় এইচডিআই ০.৫১৯-এ উন্নীত হয়েছিল। ইউএনডিপি, ১৯৯০ সাল থেকে মানব উন্নয়ন সূচক পদ্ধতির পৃষ্ঠপোষক, ২০১২ সালের জন্য ভারতের মানব উন্নয়ন সূচক ০.৫৫৪ বলে জানিয়েছে, ২০০৮ সালের এইচডিআই-এর তুলনায় ১৮% বৃদ্ধি। জাতিসংঘ ২০১৪ সালে ভারতের এইচডিআই ০.৫৮৬ বলে ঘোষণা করেছে, ২০১২ সালের তুলনায় ৫.৭৭% বৃদ্ধি। ২০১৮ সালের হিসাবে, ভারতের মানব উন্নয়ন সূচক ছিল ০.৬৪৫।

## এইচডিআই (ইউএনডিপি পদ্ধতি)

নিম্নলিখিত মানগুলি গ্লোবাল ডেটা ল্যাব দ্বারা গণনা করা ২০২২ সালের অনুমান, ইউএনডিপি-এর মতো একই গণনা পদ্ধতি ব্যবহার করে। এটা মনে রাখা গুরুত্বপূর্ণ যে অন্যান্য উৎসগুলি বিভিন্ন এইচডিআই র‌্যাঙ্কিং (সাধারণত উচ্চতর) রিপোর্ট করে।

## (ইউএনডিপি পদ্ধতি) অনুসারে ভারতের কিছু শহরের মানব উন্নয়ন সূচক

## তথ্যসূত্র

বিষয়শ্রেণী:ভারতের রাজ্য ও কেন্দ্রশাসিত অঞ্চল
এস্তাদিও মেত্রোপলিতানো দে মাদ্রিদ

**এস্তাদিও মেত্রোপলিতানো দে মাদ্রিদ** ছিল স্পেনের মাদ্রিদে অবস্থিত একটি বহু-ব্যবহারযোগ্য স্টেডিয়াম ছিল। ১৯৬৬ সালে ভিসেন্তে ক্যালদেরন স্টেডিয়াম প্রতিষ্ঠিত হওয়ার আগ পর্যন্ত এটি আতলেতিকো মাদ্রিদের স্বাগতিক স্টেডিয়াম হিসেবে ব্যবহৃত হত। স্টেডিয়ামটিতে খেলা উপভোগ করার জন্য ৩৫,৮০০ জন লোক বসতে পারত এবং এটি ১৯২৩ সালে ক্যাম্পো দে ও'দোনেলের স্থলাভিষিক্ত হয়ে নির্মিত হয়েছিল।

## বহিঃসংযোগ
*এস্তাদিওস দে এস্পানা 

বিষয়শ্রেণী:স্পেনের বিলুপ্ত ফুটবল মাঠ
বিষয়শ্রেণী:আতলেতিকো মাদ্রিদ
বিষয়শ্রেণী:মাদ্রিদের বিলুপ্ত ক্রীড়া মাঠ
বিষয়শ্রেণী:১৯২৩-এ সম্পন্ন ক্রীড়া মাঠ
বিষয়শ্রেণী:১৯২৩-এ স্পেনে প্রতিষ্ঠিত
বিষয়শ্রেণী:১৯৬৬-এ বিলুপ্ত ক্রীড়া মাঠ
অনিতা মেহতা

**ডঃ অনিতা মেহতা,** ভারতের কলকাতায় জন্মগ্রহণকারী, একজন পদার্থবিদ এবং অক্সফোর্ড বিশ্ববিদ্যালয়ের লেভারহাল্ম ভিজিটিং প্রফেসর।

## শিক্ষা এবং কাজের অভিজ্ঞতা
অনিতা মেহতা কলকাতার প্রেসিডেন্সি কলেজ থেকে পদার্থবিদ্যায় স্নাতক ডিগ্রি অর্জন করেন। এরপর, তিনি দ্বিতীয় ভারতীয় মহিলা রোডস স্কলার হিসেবে অক্সফোর্ডে পড়তে যান। অক্সফোর্ড বিশ্ববিদ্যালয়ের সেন্ট ক্যাথেরিন কলেজে, তিনি তাত্ত্বিক পদার্থবিদ্যায় এমএ এবং ডিফিল ডিগ্রি অর্জন করেন।

এরপর তিনি আইবিএম -এ পোস্টডক্টরাল কাজ করেন, এবং তারপর তিনি অধ্যাপক স্যার স্যাম এডওয়ার্ডসের পরামর্শে কেমব্রিজের ক্যাভেণ্ডিশ ল্যাবরেটরিতে গ্র্যানুলার ফিজিক্সের ক্ষেত্রে রিসার্চ অ্যাসোসিয়েটশিপে যোগ দেন। তিনি ২০০৭ - ৮ সালে হার্ভার্ডে ভারতের প্রথম র‍্যাডক্লিফ ফেলো নির্বাচিত হন এবং আমেরিকান ফিজিক্যাল সোসাইটির ফেলোশিপে ভূষিত হন। তিনি রোম বিশ্ববিদ্যালয়, লিপজিগ বিশ্ববিদ্যালয়, ইনস্টিটিউট ডি ফিজিক থিওরিক (ফ্রান্স) এবং ম্যাক্স প্ল্যাঙ্ক ইনস্টিটিউট ফর ম্যাথমেটিক্স ইন দ্য সায়েন্সেস সহ অন্যান্য বিভাগে ভিজিটিং প্রফেসর ছিলেন। তিনি অক্সফোর্ডের সোমারভিল কলেজের একজন পরিদর্শক শিক্ষাবিদ ছিলেন।

অনিতা মেহতা ২০১৯ সাল পর্যন্ত অক্সফোর্ড বিশ্ববিদ্যালয়ে ভাষাতত্ত্ব, শব্দতত্ত্ব এবং ধ্বনিবিদ্যার অনুষদ হিসেবে লেভারহুলমে ভিজিটিং প্রফেসরশিপে ছিলেন। সেখানে, তিনি বক্তৃতা উপলব্ধির মডেলিং এবং ভাষা ও ব্যাকরণগত রূপের গতিশীল বিবর্তন নিয়ে কাজ করেন।

## কাজ

* তাঁর কাজের প্রধান ক্ষেত্রগুলির মধ্যে রয়েছে কণা মাধ্যম, জটিল ব্যবস্থা, নরম পদার্থে কাঁচের মতো গতিবিদ্যা, অপ্টিমাইজেশন, আন্তঃবিষয়ক প্রেক্ষাপটে পরিসংখ্যানগত পদার্থবিদ্যা এবং অরৈখিক গতিবিদ্যা।
* তিনি ৩টি বই লিখেছেন এবং ১৪২টি প্রবন্ধ প্রকাশিত হয়েছে।
* অনিতা মেহতাকেমব্রিজ ইউনিভার্সিটি প্রেস. ২৮ জুন ২০০৭।আইএসবিএন&nbsp;৯৭৮-১-১৩৯-৪৬৫৩১-১।
* অনিতা মেহতা গ্র্যানুলার ম্যাটার: অ্যান ইন্টারডিসিপ্লিনারি অ্যাপ্রোচ। ১৯৯৪

## তথ্যসূত্র

বিষয়শ্রেণী:পশ্চিমবঙ্গের নারী শিক্ষাবিদ
বিষয়শ্রেণী:আমেরিকান ফিজিক্যাল সোসাইটির বিশিষ্ট সভ্য
বিষয়শ্রেণী:২০শ শতাব্দীর ভারতীয় নারী
বিষয়শ্রেণী:কলকাতার বিজ্ঞানী
বিষয়শ্রেণী:কলকাতা বিশ্ববিদ্যালয়ের শিক্ষক
বিষয়শ্রেণী:অক্সফোর্ড বিশ্ববিদ্যালয়ের প্রাক্তন শিক্ষার্থী
বিষয়শ্রেণী:২০শ শতাব্দীর ভারতীয় পদার্থবিজ্ঞানী
বিষয়শ্রেণী:ভারতীয় নারী পদার্থবিজ্ঞানী
বিষয়শ্রেণী:জীবিত ব্যক্তি
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:অপর্যালোচিত অনুবাদসহ পাতা
ফিশনেট

থাম্ব|''ফিশনেট'' পরিহিত নারী
**ফিশনেট** হলো  এক ধরনের হোসিয়ারি যা খোলা, হীরকাকৃতির বুননের মাধ্যমে তৈরি হয়; এটি সাধারণত স্টকিংস, টাইটস, গ্লাভস বা বডিস্টকিংস তৈরির উপাদান হিসেবে ব্যবহৃত হয়। ফিশনেট বিভিন্ন রঙে পাওয়া গেলেও এটি সাধারণত ঐতিহ্যবাহী ম্যাট কালো রঙেই বেশি পরিলক্ষিত হয়। গথ ও পাঙ্ক ফ্যাশনের অনুসারীরা প্রায়ই এটি হাত ও পায়ে পরিধান করে, তবে এটি মূলধারার ফ্যাশনেও জনপ্রিয়। অন্তর্বাসের অনুরূপ, ফিশনেট সাধারণত যৌন আবেদনসম্পন্ন পোশাক হিসেবে বিবেচিত হয় এবং প্রায়শই প্রাপ্তবয়স্ক বিনোদনের সঙ্গে সম্পর্কিত। ফিশনেট প্রধানত এক ধরনের অন্তর্বাস হিসেবে ব্যবহৃত হয় এবং এটি শরীরের খুব কাছাকাছি একটি গ্রিড তৈরি করে পরিধানকারীর পেশির সংজ্ঞা আরও স্পষ্টভাবে ফুটিয়ে তোলে।

ফিশনেট টেক্সটাইলের একটি আরও ব্যবহারিক প্রয়োগ হল ঠান্ডা আবহাওয়ায় বহিরাঙ্গন খেলাধুলার জন্য ব্যবহৃত উচ্চ কার্যক্ষম নেক্সট-টু-স্কিন পোশাক, যার মধ্যে হাইকিং, শিকার, মাছ ধরা, স্কিইং এবং পর্বতারোহণ অন্তর্ভুক্ত। এই ক্ষেত্রে, ফিশনেট সাধারণত পলিপ্রোপিলিন, মেরিনো উল বা নাইলনের তন্তু দিয়ে বোনা হয় এবং এটি প্রচলিত ঘন বোনা বেস লেয়ার পোশাকের তুলনায় বেশ কিছু সুবিধা প্রদান করে। এই সুবিধাগুলো মূলত ফিশনেট কাপড়ের গঠনগত বড় শূন্যস্থানগুলোর কারণে সৃষ্টি হয়, যা ঠান্ডা আবহাওয়ায় অন্তরণকারী বায়ু ধারণ করে উষ্ণতা বজায় রাখে এবং ত্বকের পৃষ্ঠ থেকে বাইরের স্তরে আর্দ্রতা দ্রুত স্থানান্তর করতে সহায়তা করে, ফলে পরিবাহী তাপ ক্ষতি কমায়। 

## ইতিহাস
১৯২০-এর দশকে, ফিশনেট যুক্তরাষ্ট্রে একটি বিকল্প ফ্যাশন প্রবণতা হিসেবে আবির্ভূত হয় এবং শোগার্লদের মতো নারীদের মধ্যে জনপ্রিয়তা লাভ করে, মূলত কারণ এটি সেই সময়ের সাধারণ স্টকিংসের তুলনায় বেশি উন্মুক্ত ছিল।

পরবর্তীতে, যুদ্ধোত্তর পিন-আপ ও প্রিন্ট পর্নোগ্রাফির জগতে ফিশনেট একটি গুরুত্বপূর্ণ ফ্যাশন উপাদান হয়ে ওঠে, যেখানে বেটি পেজ, জেন রাসেল এবং মেরিলিন মনরোর মতো মডেলরা প্রায়ই ফিশনেট পরিহিত অবস্থায় হাজির হতেন।

১৯৭০ ও ১৯৮০-এর দশকে, পাঙ্ক পাল্টাসংস্কৃতির ফ্যাশন ধারায় ফিশনেট অন্তর্ভুক্ত হয়, যা প্রায়শই ছেঁড়াফাটা বা বড় বড় ছিদ্রযুক্ত স্টকিংস আকারে পরা হতো, যা বিডিএসএম/BDSM উপসংস্কৃতির প্রতি এক ধরনের ইঙ্গিত বহন করত। 

## তথ্যসূত্র

## বহিঃসংযোগ

বিষয়শ্রেণী:হোসিয়ারি
বিষয়শ্রেণী:ফেটিশ পোশাক
নবী হুরীর মসজিদ

**নবী হুরির মসজিদ** বা **নেবি হুরি মসজিদ** ( আরবি ভাষায়: مسجد النبي هوري, তুর্কি ভাষায়: পেগাম্বার হুরি কামি) সিরিয়ার আফরিনের কাছে সাইরাস নামক প্রত্নতাত্ত্বিক স্থানে অবস্থিত একটি মসজিদ এবং সমাধি। এটি পূর্বে **নবী হুরি সমাধি** (ضريح النبي هوري/পেগাম্বার হুরি তুর্বেসি) নামেও পরিচিত ছিল।

এটি রোমান আমলের একটি ষড়ভুজাকার মিনারের সমাধির চারপাশে নির্মাণ করা হয়েছিল। মামলুক আমলে এটিকে মুসলিম মাজার বা সমাধিতে রূপান্তরিত করা হয়েছিল।

## নবী হুরী
নবী হুরি ছিলেন একজন সুফি সাধক ছিলেন। স্থানীয়দের বিশ্বাসে আন্তরিক ব্যক্তিদের ইচ্ছা পূরণ করার ক্ষমতা রাখতেন।  অন্য মতে নবী হুরির নাম "নবী হুরি" হিসেবে উল্লেখ করা হয়েছে। শব্দটি হিট্টীয় উরিয়ার ইসলামিক রূপ। তিনি রাজা দাউদের সেনাবাহিনীর একজন সামরিক জেনারেল ছিলেন।  তবে সমাধিটি আসলে একজন রোমান সাম্রাজ্যের সামরিক কমান্ডারের ছিল। 

## ইতিহাস

### রোমান যুগ
থাম্ব|নবী হুরি সমাধিসৌধের উপরের তলায় আলাউইট শরণার্থীরা
এই ষড়ভুজাকৃতি মিনার সমাধিটি খ্রিস্টপূর্ব ২য় বা ৩য় শতাব্দীতে রোমান সাম্রাজ্যের শাসনামলে নির্মিত হয়েছিল।  এটিকে একজন রোমান সামরিক কমান্ডারের সমাধি হিসেবেও বর্ণনা করা হয়েছে। ১১৪০ সালে ক্রুসেডারদের শাসনামলে এক বিশাল ভূমিকম্পে সমাধির আশেপাশের স্থান এবং সম্ভবত সমাধিটি ক্ষতিগ্রস্ত হয়। 

### মামলুক যুগ
মামলুক সালতানাতের শাসনামলে ১৩০৩ সালে, মিনার সমাধিটি নবী হুরি নামে একজন সাধকের নামে নতুনভাবে প্রতিষ্ঠিত হয়।  সমাধির পাশের রোমান কবরস্থানটি মুসলিমদের কবরস্থানের জন্য ব্যবহৃত হতে থাকে।  একই বছরে, মিনার সমাধিটি একটি মুসলিম মাজারে রূপান্তরিত হয় এবং এর নীচ স্তরটি নবী হুরির সমাধি নামে পরিচিতি লাভ করে।  ১৩১৪ সালে আলেপ্পোর মামলুক গভর্নর আলাউদ্দিন ইবনে আলতুনবুঘা এই  মিনার সমাধির পাশে একটি মসজিদ নির্মাণ করেন। 

### উসমানীয় যুগ
উসমানীয় শাসনামলে, ১৮৭৫ সালে পুরাতন মামলুক-যুগের মসজিদটি ভেঙে ফেলা হয়। তার জায়গায় একটি নতুন মসজিদ ভবন তৈরি করা হয়।  মসজিদটি একটি জামে মসজিদ হিসেবে ব্যবহৃত হত। সেখানে জুমার নামাজ পড়ানো হত।  এটি আশপাশের গ্রামের বাসিন্দাদের কাছে একটি উল্লেখযোগ্য দর্শনীয় স্থান ছিল।

### আধুনিক ইতিহাস
২০১৮ সালে আফরিন আক্রমণের সময় মিনার সমাধিটি ক্ষতিগ্রস্ত এবং লুট করা হয়েছিল।  জানা গেছে যে ফ্রি সিরিয়ান আর্মির সৈন্যরা গুপ্তধনের সন্ধানে সমাধিস্থলটি লুটপাট করেছে।  তারা নবি হুরির সমাধির উপরে কাঠের সমাধিস্তম্ভটিও উল্টে দিয়েছিল এবং সমাধির মেঝেতে আবর্জনা ফেলে দিয়েছিল।  সমাধির আশেপাশের স্থান থেকেও মূল্যবান জিনিসপত্র চুরি হয়েছে বলে অভিযোগ রয়েছে। 
থাম্ব|নবী হুরির ষড়ভুজাকার টাওয়ার সমাধির দক্ষিণ সম্মুখভাগের দৃশ্য
২০২০ সালে, সেই অঞ্চলে যুদ্ধ শেষ হওয়ার পর, তুর্কি কর্তৃপক্ষ নবী হুরি সমাধিসৌধটি পুনর্নির্মাণ করে।  এটি একটি বড় মসজিদ কমপ্লেক্সের অংশ হিসেবে গড়ে তোলা হয়।  নাম রাখা হয় "নবি হুরি মসজিদ"। তবে সেখানে থাকা বেশ কিছু পুরোনো নিদর্শন ধ্বংস ও অপসারণ করা হয়।  তুর্কি পুনর্নির্মাণে মসজিদে একটি কাঠের বারান্দা যোগ করা হয়। কিন্তু মসজিদের মিম্বরটি পরিবর্তন করে নতুন কাঠের মিম্বর স্থাপন করা হয়। এতে উসমানীয় স্থাপত্যশৈলী ফুটে উঠেছে।  তুর্কি সরকারের এই পুনর্নির্মাণ প্রচেষ্টা সিরিয়ার ইতিহাস ও ঐতিহ্যকে " উসমানীয়করণ" করার প্রয়াস হিসেবে সমালোচিত হয়। সংস্কারের সময় অনেক পুরাতন ঐতিহ্যবাহী নিদর্শন সরিয়ে ফেলা হয়। 

## তথ্যসূত্র

বিষয়শ্রেণী:এশিয়ায় সুফিবাদ
বিষয়শ্রেণী:প্রাচীন রোমান স্থাপত্য
বিষয়শ্রেণী:সুফি মাজার
বিষয়শ্রেণী:সিরিয়ার সমাধিসৌধ
বিষয়শ্রেণী:উইকিউপাত্তে স্থানাঙ্ক আছে
বিষয়শ্রেণী:আরবি ভাষার লেখা থাকা নিবন্ধ
নবী দানিয়াল মসজিদ, কিরকুক

**নবী দানিয়েলের মসজিদ** ( আরবি : جامع النبي دانيال) ( তুর্কি : পেগাম্বার দানিয়েল কামি) ইরাকের কিরকুকে অবস্থিত একটি ঐতিহাসিক মসজিদ। এটি কিরকুক দুর্গ অঞ্চলের অংশ হিসেবে অবস্থিত মসজিদগুলির মধ্যে একটি। মসজিদটিতে একটি মাজার রয়েছে। জনশ্রতি অনুযায়ী এখানে  দানিয়েল এবং শদ্রক, মৈশক ও আবেদনগোকে সমাহিত করা হয়েছে।  মুসলমানরা ছাড়াও এখানে ইহুদি ও খ্রিষ্টানরাও সমাধি দেখতে আসে। কারণ এই নবীদের কবর তিনটি ধর্মেই শ্রদ্ধার পাত্র।

## ইতিহাস
মসজিদের মূল কাঠামোটি  একটি সিনাগগ ছিল।  পরে সিনাগগকে খ্রিস্টান গির্জায় রূপান্তরিত করা হয়েছিল। স্থানীয় কাহিনী অনুসারে, খলিফা উমর ইবনে আব্দুল-আজিজের শাসনামলে গির্জাটি মসজিদে পরিণত হয়। বর্তমান ভবনটি তৈমুরি যুগের শুরু এবং ইলখানাতের শেষের দিকে নির্মাণ করা হয়েছে। মসজিদটি উসমানীয়রা সংস্কার করেছিল। দ্বিতীয় বিশ্বযুদ্ধে মৃত উসমানীয় সৈন্যদের জন্য একটি কবরস্থানও যোগ করা হয়েছিল। যদিও পরবর্তী সময়ে স্থানীয় জনগণ তাদের মৃতদের এই কবরস্থানে সমাহিত করেছে। এই কবরস্থানটি কিরকুকের প্রথম কবরস্থান হিসেবে বিবেচিত হয়।

মসজিদে পূর্বে নামাজ পড়া হত। কিন্তু ১৯৯৭ সালে, কিরকুক দুর্গ ভেঙে ফেলার আদেশ দেওয়া হলে এবং তুর্কমেনদের সেখানে থেকে সরে যেতে বলা হলে মসজিদে নামাজ বন্ধ হয়ে যায়। তবে মসজিদ এবং এর মাজারে দর্শনার্থীদের আগমন বন্ধ হয়নি। 

## স্থাপত্য
মসজিদটির মোট আয়তন ৪০০ বর্গমিটার। এতে দুটি নীল গম্বুজ এবং একটি একক মিনার রয়েছে। মিনারটি ইট দিয়ে তৈরি এবং কাশানি টাইলস দিয়ে  তৈরি করা হয়েছে।  মিনারটি উসমানীয় আমলে নির্মাণ করা হয়েছে।

## মাজার
মসজিদটি ইরাকের খ্রিস্টান এবং ইহুদিদের কাছেও শ্রদ্ধার স্থান। তারা এখানে চারজন নবীর কথিত কবরের প্রতি শ্রদ্ধা জানাতে আসেন। তারা হলেন দানিয়েল, শদ্রক, মেশক এবং আবেদনগো। এই শেষ তিনজনের আরবি নাম দেওয়া হয়েছে হুনাইন, মিশাইল ও উজাইর। হিব্রু ভাষায় তাদের নাম যথাক্রমে: হানানিয়াহ, মিশায়েল ও আজারিয়াহ।

মসজিদের মাজারে মাত্র তিনটি কবর রয়েছে। মিশায়েলের কবরটি আদৌ নেই। মসজিদের ভেতরে মিশায়েলের কবরটির অবস্থান  জানা যায়নি। আবেদনেগো/ আজাইরাহ কবরের সাইনবোর্ডে তাকে ভুল করে বাইবেলের এজরা (যিনি ইসলামি ধর্মমতে উজাইর নামে পরিচিত) হিসেবে উল্লেখ করা হয়েছে।

## মসজিদের অবস্থা
মসজিদটি স্থানীয় কর্তৃপক্ষের অবহেলার শিকার হয়েছে। মসজিদের কিছু অংশ ধসে পড়েছে এবং মেরামত করা হয়নি।

## গ্যালারি

চিত্র:Kirkukcastle02.JPG|alt=The mosque from behind| পেছন থেকে মসজিদ
চিত্র:Kirkukcastle03.JPG|alt=Inside the mosque, with the three tombs present| মসজিদের ভেতরে, তিনটি সমাধিস্থল সহ
চিত্র:Tomb_of_Uzair_at_the_Shrine_of_Daniel_at_the_Kirkuk_Citadel_13.jpg|alt=The tomb of Abednego/Azariah, name spelt here as 'Ozuir'| আবেদনগো/আজারিয়ার সমাধি। এখানে নামটি 'ওজুইর' হিসেবে বানান করা হয়েছে।
চিত্র:Tomb_of_Hunain_at_the_Shrine_of_Daniel_at_the_Kirkuk_Citadel_06.jpg|alt=The tomb of Shadrach/Hananiah| শদ্রক/হানানিয়ের সমাধি
চিত্র:Shrine_of_Daniel_at_the_Kirkuk_Citadel_12.jpg|alt=The temporary residence for the caretaker of the site.| স্থানটির তত্ত্বাবধায়কের জন্য অস্থায়ী বাসস্থান।


## তথ্যসূত্র

বিষয়শ্রেণী:গির্জা থেকে রূপান্তরিত মসজিদ
বিষয়শ্রেণী:ইরাকের মসজিদ
বিষয়শ্রেণী:উইকিউপাত্তে স্থানাঙ্ক আছে
বিষয়শ্রেণী:ইরাকের প্রত্নতত্ত্ব
বিষয়শ্রেণী:তৈমুরি_মসজিদ
অরোরা আর্গোমেডো

**অরোরা আর্গোমেডো** (মৃত্যু ১৯৪৮, ভিনিয়া দেল মার) একজন চিলীয় রাজনীতিবিদ, নারীবাদী ও অধিকারকর্মী ছিলেন। তিনি চিলিতে নারীদের অধিকারের জন্য কাজ করার জন্য সুপরিচিত। তিনি ১৯১০ ও ১৯২০ এর দশকের শিক্ষাব্যবস্থার সংস্কারে সক্রিয়ভাবে অংশ নিয়েছিলেন।

## জীবনী
চিলি বিশ্ববিদ্যালয়ের রেকর্ড অনুযায়ী, আর্গোমেডো ছিলেন জিমন্যাস্টিকস শিক্ষিকা।

## কর্মজীবন
[থাম্ব|238x238px|আর্গোমেডো ছিলেন নারীবাদী [ইসাবেল মোরেল|ডেলিয়া দুকোইং দে আরাতে এর সমর্থক।]]
রাজনৈতিকভাবে, তিনি গ্যাব্রিয়েলা ম্যান্ডুজানো এর সাথে ২৬ অক্টোবর ১৯২৭ সালে উনিয়ন ফেমেনিনা দে চিলে (চিলির নারী ইউনিয়ন) প্রতিষ্ঠা করেছিলেন। এই সংস্থাটি চিলিতে নারীদের সমান অধিকারের পক্ষে প্রচার চালাত এবং নারীদের সমাজের পুরনো বিভাজনগুলো মোকাবিলা করতে সাহায্য করত। ১৯৩২ সালের মধ্যে, এই সংস্থার সদস্য সংখ্যা এক হাজারের বেশি হয়ে গিয়েছিল এবং এটি সাংস্কৃতিক ও সামাজিক কল্যাণমূলক প্রকল্প, বিনামূল্যে চিকিৎসা সেবা এবং স্ব-উন্নয়ন কোর্স সরবরাহ করত।

প্রথমদিকে, আর্গোমেডো ও ম্যান্ডুজানো নারীদের মধ্যে সচেতনতা তৈরির জন্য শিক্ষা বিষয়ক কার্যক্রম পরিচালনা করতেন। তবে ১৯৩৪ সালে, এই সংগঠন নাগরিক ও রাজনৈতিক অধিকারের পক্ষে সক্রিয়ভাবে সমর্থন প্রদান করে, বিশেষত নারী ভোটাধিকার নিয়ে কাজ করত।

আর্গোমেডো অন্যান্য নারীবাদীদেরও সমর্থন করতেন। যেমন লেখিকা ডেলিয়া দুকোইং (যিনি ইসাবেল মোরেল নামেও পরিচিত), যিনি *চারলাস ফেমিনাস* বই ও নারীবাদী সাময়িকী *নোসত্রাস* প্রকাশ করেছিলেন।

## তথ্যসূত্র

বিষয়শ্রেণী:২০শ শতাব্দীর চিলীয় রাজনীতিবিদ
বিষয়শ্রেণী:১৯৪৮-এ মৃত্যু
বিষয়শ্রেণী:জন্ম সাল অজানা
বিষয়শ্রেণী:চিলির নারী অধিকার কর্মী
বিষয়শ্রেণী:চিলির নারীবাদী
বিষয়শ্রেণী:২০শ শতাব্দীর চিলীয় নারী রাজনীতিবিদ
ব্যাকবোন: এ জার্নাল অফ উইমেন্স লিটারেচার

***ব্যাকবোন: এ জার্নাল অফ উইমেন্স লিটারেচার*** একটি আমেরিকান নারীবাদী সাময়িকী ছিল। এটি ওয়াশিংটনের সিয়াটল থেকে ১৯৮৪ থেকে ১৯৮৮ সাল পর্যন্ত প্রকাশিত হয়েছিল।

সিল প্রেস এর "ব্যাকবোন সিরিজ" থেকে উৎপন্ন এবং এটি নর্থওয়েস্ট অঞ্চলের নারীদের সাহিত্য প্রকাশ করত। *ব্যাকবোন* ১৯৮৪ সালে প্রথম সংখ্যার মাধ্যমে একটি স্বতন্ত্র ষান্মাসিক ম্যাগাজিন হয়ে ওঠে। এটি প্রধানত বিভিন্ন সাংস্কৃতিক, সামাজিক এবং অর্থনৈতিক পটভূমি থেকে আসা নারী লেখকদের কাজ প্রচার করার উদ্দেশ্যে প্রকাশিত হতো। পত্রিকাটি কবিতা, গল্প এবং প্রবন্ধ প্রকাশ করত এবং ১৯৮০ এর দশকের নারীবাদী আন্দোলনকে আরও এগিয়ে নিতে সহায়তা করত।

এর প্রথম সংখ্যায়, ব্যাকবোন কালেক্টিভ ম্যাগাজিনটির মূল লক্ষ্য ব্যাখ্যা করেছিল:

*ব্যাকবোন* ১৯৮৮ সালে পঞ্চম সংখ্যার পর প্রকাশনা বন্ধ করে দেয়।

## তথ্যসূত্র


বিষয়শ্রেণী:১৯৮৪-এ ওয়াশিংটন (অঙ্গরাজ্য) এ প্রতিষ্ঠিত
বিষয়শ্রেণী:১৯৮৮-এ ওয়াশিংটন (অঙ্গরাজ্য) এ বিলুপ্ত
বিষয়শ্রেণী:নারীবাদী সাময়িকী
বিষয়শ্রেণী:মার্কিন যুক্তরাষ্ট্রে প্রকাশিত সাহিত্য সাময়িকী
বিষয়শ্রেণী:ওয়াশিংটন (অঙ্গরাজ্য)-এর নারীদের ইতিহাস
বিষয়শ্রেণী:নারীবাদী সৃষ্টিকর্ম
বেগম আনোয়ার আহমেদ

**বেগম আনোয়ার আহমেদ** একজন পাকিস্তানি নারীবাদী ছিলেন। তিনি ১৯৫৮ সালে জাতিসংঘের নারী অবস্থা কমিশনের চেয়ারম্যান এবং ১৯৬৪ থেকে ১৯৭০ সাল পর্যন্ত আন্তর্জাতিক নারী জোটের ৬ষ্ঠ সভাপতি হিসেবে দায়িত্ব পালন করেন।

তার স্বামী মার্কিন যুক্তরাষ্ট্রে পাকিস্তানের রাষ্ট্রদূত হিসেবে দায়িত্ব পালন করেছিলেন।

## তথ্যসূত্র

বিষয়শ্রেণী:পাকিস্তানি নারীবাদী
বিষয়শ্রেণী:আন্তর্জাতিক নারী জোটের সদস্য
বিষয়শ্রেণী:সম্ভবত জীবিত ব্যক্তি
ভিকতুয়ার লেওদিল বেরা

**ভিকতুয়ার লেওদিল বেরা** (১৮ আগস্ট ১৮২৪ – ২০ মে ১৯০০) একজন ফরাসি উপন্যাসিক, সাংবাদিক এবং নারীবাদী ছিলেন। তিনি **আন্দ্রে লেও** ছদ্মনাম গ্রহণ করেন। এটি তার যমজ দুই ছেলের নাম।

১৮৬৬ সালে *সোসিয়েতে পুর লা রেভানডিকাসিয়ঁ দ্যু দ্রোয়া দে ফাম* () নামক একটি নারীবাদী দল প্যারিসে আন্দ্রে লেওর বাড়িতে মিলিত হতে শুরু করে। এই দলের সদস্যদের মধ্যে ছিলেন পল মিনক, লুইজি মিচেল, এলিসকা ভিনসেন্ট, এলি রেক্লুস ও তার স্ত্রী নোয়েমি, ম্যাডাম জুল সিমন এবং ক্যারোলিন দে বারো। মারিয়া দেরাইজমেসও এতে অংশ নেন। বিভিন্ন মতামতের কারণে দলটি মেয়েদের শিক্ষার উন্নতির বিষয়ে কাজ করার সিদ্ধান্ত নেয়।

## তথ্যসূত্র

## উৎস
*

## বহিঃসংযোগ

* অ্যাসোসিয়েশন আন্দ্রে লেওর ওয়েবসাইট
* 
* 

বিষয়শ্রেণী:১৮২৪-এ জন্ম
বিষয়শ্রেণী:১৯০০-এ মৃত্যু
বিষয়শ্রেণী:ভিয়েন (বিভাগ) এর লোক
বিষয়শ্রেণী:ছদ্মনামধারী লেখিকা
বিষয়শ্রেণী:১৯শ শতাব্দীর ফরাসি উপন্যাসিক
বিষয়শ্রেণী:১৯শ শতাব্দীর ফরাসি লেখিকা
বিষয়শ্রেণী:ফরাসি সমাজতান্ত্রিক নারীবাদী
বিষয়শ্রেণী:১৯শ শতাব্দীর ছদ্মনামধারী লেখক